ຄະນະ​ຜູ້​ແທນ​ ລັດຖະສະພາ​ ສະຫະລັດ 6 ທ່ານ ເດີນທາງ ໄປຢ້ຽມຢາມ ຄິວບາ
ທ່ານ Leahy ​ກ່າວ​ວ່າ ກຸ່ມ​ດັ່ງກ່າວ ຕ້ອງການ​ສຳ​ຫລວດ​ເບິ່ງ ​ໂອກາດ​ຕ່າງໆ ສຳ​ຫລັບ​ການຮ່ວມ​ໄມ້​ຮ່​ວມມືເພີ້ມຂຶ້ນ ​ແລະ ຊຸກຍູ້​ໃຫ້​ບັນດາ​ເຈົ້າໜ້າ​ທີ່​ຄິວ​ບາ ​​ແກ້​ໄຂ​ບັນຫາ​ຕ່າງໆ.
ຄະນະຜູ້ແທນລັດຖະສະພາສະຫະລັດ ກຳລັງຢູ່ໃນຄິວບາ ຊຶ່ງ ເປັນການເດີນທາງໄປຢ້ຽມຢາມເທື່ອທຳອິດ ນັບຕັ້ງແຕ່ ປະທາ ນາທິບໍດີ ສະຫະລັດ ທ່ານ ບາຣັກ ໂອບາມາ ໄດ້ປະກາດ ເມື່ອ ເດືອນແລ້ວນີ້ວ່າ ວໍຊິງຕັນຈະເປີດສາຍພົວພັນ ຂັ້ນປົກກະຕິ ກັບປະເທດເກາະດອນດັ່ງກ່າວ ສະມາຊິກສະພາສັງກັດພັກເດໂມແຄຣັດ 6 ທ່ານ ທີ່ນຳພາໂດຍ ສະມາຊິກສະພາສູງ ຈາກລັດ Vermont ທ່ານ Patrick Leahy ເດີນທາງໄປເຖິງ ນະຄອນຫລວງ Havana ໃນວັນເສົາວານນີ້ ທ່ານ Leahy ກ່າວວ່າ ກຸ່ມດັ່ງກ່າວ ຕ້ອງການສຳຫລວດເບິ່ງ ໂອກາດຕ່າງໆສຳຫລັບການ ຮ່ວມໄມ້ຮ່ວມມືເພີ້ມຂຶ້ນ ແລະ ຊຸກຍູ້ໃຫ້ບັນດາເຈົ້າໜ້າທີ່ຄິວບາ ແກ້ໄຂບັນຫາຕ່າງໆ ທີ່ມີ ຄວາມກັງວົນ ຕໍ່ຊາວອາເມຣິກັນ ແລະ ບັນດາຜູ້ແທນຂອງພວກເຂົາເຈົ້າ ຢູ່ໃນສະພາ ທ່ານ Leahy ເວົ້າວ່າ ສະມາຊິກສະພາສູງ Richard Durbin ຈາກລັດ Illinois ທ່ານນາງ Debbie Stabenow ຈາກລັດ Michigan ແລະ ທ່ານນາງ Sheldon Whitehouse ຈາກລັດ Rhode Island ແມ່ນລວມຢູ່ໃນ ການເດີນທາງຄັ້ງນີ້ ເຊັ່ນດຽວກັນ ພ້ອມກັບສະມາຊິກສະພາຕ່ຳ Chris Van Hollen ຈາກລັດ Maryland ແລະ Peter Welch ຈາກລັດ Vermont ບັນດາຜູ້ ແທນດັ່ງກ່າວ ຈະກັບຄືນມາວໍຊິງຕັນ ໃນວັນຈັນມື້ອື່ນນີ້